22.1 El procediment per determinar el tipus industrial, d'acord amb el sistema individualitzat, mitjançant una declaració, s'inicia des de la data de finalització del termini per presentar la citada declaració.
22.2 La declaració inicial d'ús i de contaminació bàsica i l'abreujada, s'ha de presentar, dins el termini de tres mesos comptats des de l'entrada en funcionament de l'establiment, i tindrà efectes des de la data d'inici d'activitat.
22.3 Les dades consignades en la declaració vigent sigui bàsica o abreujada, s'han d'actualitzar periòdicament, tenint present que el seu termini de validesa és de quatre anys i que la nova declaració, ha de ser presentada en el darrer trimestre de l'any en què es compleixen els quatre anys de la presentació de la declaració anterior.
22.4 Una vegada a l'any, es pot presentar una declaració d'ús i contaminació abans de finalitzar el termini de validesa de quatre anys, per tal d'actualitzar les dades d'ús i de contaminació de l'establiment, en aquells casos en què s'ha produït un canvi substancial en el procés productiu o en el tractament de les aigües residuals de l'establiment.
La citada declaració ha de venir acompanyada de la justificació documental que acrediti el canvi produït perquè pugui ser acceptada per l'Agència.
Aquesta declaració produeix efectes, si és acceptada, el trimestre natural següent al de la seva presentació, i serà vigent fins el darrer trimestre de l'any en què es compleixi els 4 anys de la declaració.
22.5 Si es produeix algun canvi en les dades de l'establiment que no afecti directament a la determinació del tipus aplicable, l'obligat tributari pot actualitzar la seva declaració en qualsevol moment i amb independència del que preveuen els apartats 2 i 3 d'aquest article.
22.6 La DUCA, en totes les seves modalitats, es considera una declaració tributària en tant que document presentat a l'administració per part del/de la contribuent on es reconeix i es posa de manifest la realització de fets rellevants per l'aplicació del cànon de l'aigua.
22.1 Presentació inicial de la declaració.
La declaració inicial s'ha de presentar, tant pel que fa a la modalitat abreujada com pel que fa a la bàsica, dins el termini de tres mesos comptats des de l'entrada en funcionament de l'establiment.
22.2 Presentació periòdica de la declaració.
Les dades consignades en la declaració inicial s'han d'actualitzar periòdicament en funció del tipus de declaració i d'acord amb el següent:
a) La declaració abreujada té un termini de validesa de quatre anys, finalitzat el qual el subjecte passiu ha de renovar les dades declarades.
Aquesta renovació s'ha de presentar durant l'últim trimestre de l'any en què es compleixen els quatre anys de la declaració anterior.
b) La declaració bàsica té validesa anual, i ha de ser presentada l'últim trimestre de l'any anterior a aquell en què ha de produir efectes.
Així mateix, cas que no s'hagi produït cap variació en les dades declarades, el subjecte passiu pot optar per ratificar, en el mateix termini i de manera expressa, la declaració bàsica anterior.
22.3 Presentació de declaracions complementàries.
Es pot presentar una declaració complementària anual només en el cas que la declaració inicial fos bàsica per tal d'actualitzar les dades de contaminació de l'establiment, en aquells casos en què s'ha produït un canvi substancial en el procés productiu o en el tractament de les aigües residuals de l'establiment.
La declaració complementària ha de venir acompanyada de la justificació documental que acrediti el canvi produït perquè pugui ser acceptada per l'Agència.
Aquesta declaració produeix efectes, si és acceptada, el trimestre natural següent al de la seva presentació.
22.4 Si es produeix algun canvi en les dades de l'establiment que no afecti directament a la determinació del tipus aplicable, aquell pot actualitzar la seva declaració en qualsevol moment i amb independència del que preveuen els apartats 2 i 3 d'aquest article.